ddrg/super_eurlex huggingface dataset:
(5)

Keďže v delegovanom nariadení (EÚ) 2020/686 sa stanovuje päť rôznych typov schválených zariadení pre zárodočné produkty, prevádzkovatelia by mali vo svojich žiadostiach o schválenie zariadení pre zárodočné produkty hovädzieho dobytka, ošípaných, oviec, kôz a koňovitých uviesť povahu činností, ktoré plánujú vykonávať. Do takýchto žiadostí by sa mal zahrnúť aj plán biologickej bezpečnosti prevádzky zariadenia pre zárodočné produkty. Vzhľadom na významnú úlohu veterinárnych lekárov inseminačnej stanice a tímu, ktorí sú zodpovední za činnosti schválených zariadení pre zárodočné produkty, by sa v žiadostiach o schválenie zariadení pre zárodočné produkty mali uvádzať podrobné údaje o týchto lekároch.
(4)

Európsky úrad pre bezpečnosť potravín (ďalej len „úrad“) v stanoviskách zo 7. októbra 2019 (2) a 28. januára 2020 (3) skonštatoval, že L-lyzín, voľná báza, kvapalný, a L-lyzín-monohydrochlorid, technicky čistý, produkované Corynebacterium glutamicum NRRL-B-67439 alebo Corynebacterium glutamicum NRRL B-67535 a síran L-lyzínu a L-lyzín-monohydrochlorid, technicky čistý, produkované Corynebacterium glutamicum CGMCC 7.266 nemajú za navrhovaných podmienok používania negatívny účinok na zdravie zvierat, zdravie spotrebiteľov ani životné prostredie. Úrad nemohol skonštatovať potenciálnu toxicitu pri vdychovaní L-lyzín-monohydrochloridu, technicky čistého, produkovaného Corynebacterium glutamicum NRRL-B-67439 alebo Corynebacterium glutamicum NRRL B-67535 a predpokladal, že L-lyzín, voľná báza, kvapalný, produkovaný Corynebacterium glutamicum NRRL-B-67439 alebo Corynebacterium glutamicum NRRL B-67535 je žieravý pre kožu a oči a predstavuje riziko pri vdychovaní. V prípade síranu L-lyzínu a L-lyzín-monohydrochloridu, technicky čistého, produkovaných Corynebacterium glutamicum CGMCC 7.266, úrad nemohol vylúčiť, že prídavné látky sú toxické pri vdychovaní, dráždivé pre kožu alebo oči, alebo že majú potenciál byť dermálnym senzibilizátorom. Preto by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad dospel k záveru, že L-lyzín, voľná báza, kvapalný, a L-lyzín-monohydrochlorid, technicky čistý, produkované Corynebacterium glutamicum NRRL-B-67439 alebo Corynebacterium glutamicum NRRL B-67535 a síran L-lyzínu a L-lyzín-monohydrochlorid, technicky čistý, produkované Corynebacterium glutamicum CGMCC 7.266 sú účinnými zdrojmi esenciálnej aminokyseliny L-lyzín pre všetky druhy zvierat. Aby bol L-lyzín podávaný v doplnkových látkach plne účinný v prípade prežúvavcov, mal by byť chránený pred rozkladom v bachore. Úrad v uvedených stanoviskách odkázal na predchádzajúce vyhlásenie týkajúce sa potenciálnej výživovej nerovnováhy v prípade aminokyselín, keď sú podávané vo vode na pitie. Úrad však nenavrhol maximálny obsah pre podávanie L-lyzínu. Preto je vhodné na etikete doplnkovej látky a premixov, ktoré ju obsahujú, uviesť upozornenie na to, že treba zohľadniť podiel tejto látky na príjme všetkých esenciálnych a podmienečne esenciálnych aminokyselín, najmä v prípade podávania L-lyzínu vo forme aminokyseliny prostredníctvom vody na pitie.
(11)

Celkovo sa očakáva, že vývoz vína z Únie do tretích krajín v hospodárskom roku 2019/2020 klesne o 14 % v porovnaní s predchádzajúcim hospodárskym rokom aj v porovnaní s priemerom za posledných 5 hospodárskych rokov. V porovnaní s májom 2019 sa vývoz francúzskych, talianskych a španielskych vín do tretích krajín v máji 2020 výrazne znížil: objem vývozu francúzskych vín do tretích krajín sa znížil o 33 % a hodnota vývozu o 55 %; objem vývozu talianskych vín do tretích krajín sa znížil o 22 % a hodnota vývozu o 26 % a objem vývozu španielskych vín do tretích krajín sa znížil o 63 % a hodnota vývozu o 43 %. Vývoz šumivých vín bol v tom istom referenčnom období obzvlášť zasiahnutý. Podľa odhadov sektora vinohradníctva a vinárstva sa objem vývozu šampanského do Spojených štátov a Číny v máji 2020 znížil o 64 % a hodnota vývozu o 55 %, objem vývozu vína Prosecco do tretích krajín sa znížil o 27 % a hodnota vývozu o 32 % a objem a hodnota vývozu vína Cava do tretích krajín sa znížili o 40 %.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Südtiroler Schüttelbrot“/„Schüttelbrot Alto Adige“ by sa mal zapísať do registra,
(245)

Komisia sa ďalej domnieva, že v prípade uplynutia platnosti opatrení by bola ohrozená životaschopnosť odvetvia solárneho skla a používatelia (predovšetkým výrobcovia FV modulov) by boli závislí od dovozu, a to s najväčšou pravdepodobnosťou od dovozu z Číny. Uplynutie platnosti opatrení by malo za následok aj to, že odvetvie solárneho skla by nemohlo investovať do inovácií, výskumu a vývoja. Komisia preto dospela k záveru, že z environmentálneho hľadiska je kľúčové udržať životaschopnosť odvetvia solárneho skla.
(244)

Komisia sa ďalej domnieva, že v prípade uplynutia platnosti opatrení by bola ohrozená životaschopnosť odvetvia solárneho skla a používatelia (predovšetkým výrobcovia FV modulov) by boli závislí od dovozu, a to s najväčšou pravdepodobnosťou od dovozu z Číny. Uplynutie platnosti opatrení by malo za následok aj to, že odvetvie solárneho skla by nemohlo investovať do inovácií, výskumu a vývoja. Komisia preto dospela k záveru, že z environmentálneho hľadiska je kľúčové udržať životaschopnosť odvetvia solárneho skla.
(3)

S cieľom zabezpečiť prijatie zo strany verejnosti a udržateľné zavádzanie by bezdrôtové prístupové body s malým dosahom, na ktoré sa vzťahuje článok 57 ods. 1 smernice (EÚ) 2018/1972, mali mať minimálny vizuálny vplyv. Preto by nemali byť pre verejnosť viditeľné alebo by mali byť na svojej podpornej konštrukcii namontované tak, aby vizuálne nerušili. Pri ich prevádzke by mala byť zabezpečená aj vysoká úroveň ochrany verejného zdravia, ako sa stanovuje v odporúčaní Rady 1999/519/ES (2).
(6)

S cieľom zabezpečiť aktuálnosť, transparentnosť, presnosť, konzistentnosť, porovnateľnosť a úplnosť inventúry Únie treba stanoviť obsah úvodných kontrol vykonávaných na základe údajov z inventúr skleníkových plynov predložených členskými štátmi. Posúdením presnosti v rámci úvodných kontrol by sa malo zaistiť, aby členské štáty systematicky nenadhodnocovali či podhodnocovali skutočné emisie a ich odstránené množstvá vo vzťahu ku kľúčovým kategóriám Únie. Keďže nahlasovanie emisií skleníkových plynov zo zdrojov a ich množstiev odstránených záchytmi v dôsledku využívania pôdy, zmien vo využívaní pôdy a lesného hospodárstva (LULUCF) je neoddeliteľnou súčasťou podávania správ o inventúrach skleníkových plynov a keďže sektor LULUCF bol zahrnutý do cieľa v oblasti klímy na rok 2030, úvodné kontroly v sektore LULUCF by sa mali zosúladiť s kontrolami vykonanými v iných sektoroch. Údaje o využívaní pôdy a zmenách v jej využívaní nahlásené v sektore LULUCF sa môžu porovnať s informáciami z programov a prieskumov Únie a členských štátov, ako sú Copernicus a LUCAS.
vii) pri podnikoch, ktoré realizovali v predchádzajúcom kalendárnom roku internetový predaj do ostatných členských štátov:

37. ťažkosti s predajom do ostatných členských štátov: vysoké náklady na dodávku alebo vrátenie produktov v predchádzajúcom kalendárnom roku 38. ťažkosti s predajom do ostatných členských štátov: ťažkosti s riešením sťažností a sporov v predchádzajúcom kalendárnom roku 39. ťažkosti s predajom do ostatných členských štátov: úprava označovania produktov na účely predaja do ostatných členských štátov v predchádzajúcom kalendárnom roku 40. ťažkosti s predajom do ostatných členských štátov: nedostatočná znalosť cudzích jazykov na komunikáciu so zákazníkmi v ostatných členských štátoch v predchádzajúcom kalendárnom roku 41. ťažkosti s predajom do ostatných členských štátov: obmedzenia zo strany obchodných partnerov podniku, pokiaľ ide o predaj do určitých členských štátov v predchádzajúcom kalendárnom roku 42. ťažkosti s predajom do ostatných členských štátov: ťažkosti spojené so systémom DPH v ostatných členských štátoch (napr. neistota týkajúca sa režimov DPH v jednotlivých krajinách) v predchádzajúcom kalendárnom roku
(7)

S cieľom umožniť lepšiu kontrolu L-arginínu by sa mali stanoviť obmedzenia a podmienky, ak sa používa ako aróma. V prípade používania L-arginínu ako arómy by sa na etikete mal uviesť odporúčaný obsah. Ak sa tento obsah prekročí, na označení premixov by sa mali uviesť určité informácie.
(8)

Úrad vo svojom vedeckom stanovisku dospel k záveru, že prášok z húb s obsahom vitamínu D2 je pri navrhovaných použitiach a prípustných množstvách bezpečný, ak sa používa v rôznych potravinách a nápojoch, v potravinách na osobitné lekárske účely s výnimkou tých, ktoré sú určené pre dojčatá, ako aj vo výživových doplnkoch určených pre bežnú populáciu staršiu ako jeden rok. Úrad takisto poznamenal, že v situáciách s vysokou konzumáciou iných potravín, ktoré obsahujú vitamín D alebo sú ním obohatené, by príjem výživových doplnkov obsahujúcich prášok z húb s obsahom vitamínu D2 na úrovni 10 μg vitamínu D v prípade dojčiat vo veku od 7 do 12 mesiacov mohol viesť ku kombinovanému celkovému príjmu vitamínu D, ktorý by prekračoval prípustnú hornú hranicu príjmu vitamínu D (9). Preto je vhodné vyvodiť záver, že príjem vitamínu D z výživových doplnkov obsahujúcich prášok z húb s obsahom vitamínu D2 na úrovni 10 μg vitamínu D v prípade dojčiat od 7 do 12 mesiacov nemusí byť v súlade s podmienkami stanovenými v článku 7 nariadenia (EÚ) 2015/2283, a preto by sa takéto použitie tejto novej potraviny nemalo povoliť.
(16)

Spojené kráľovstvo Veľkej Británie a Severného Írska bolo pridané do zoznamu krajín, na ktoré sa vzťahuje nariadenie (ES) č. 733/2008 prostredníctvom vykonávacieho nariadenia Komisie (EÚ) 2019/595, a to odo dňa nasledujúceho po dni, ktorým sa právo Únie prestane uplatňovať na Spojené kráľovstvo a v Spojenom kráľovstve (13). Nariadenie (ES) č. 733/2008 bolo neskôr zahrnuté do prílohy 2 k Protokolu o Írsku/Severnom Írsku k dohode o vystúpení (14). Podľa článku 6 ods. 3 dohody o vystúpení zahŕňa tento odkaz aj nariadenie (ES) č. 1635/2006. Znamená to, že na účely uplatňovania nariadení (ES) č. 1635/2006 a (ES) č. 733/2008 v spojení s nariadením (EÚ) 2019/595, ako aj tohto nariadenia, ktorým sa uvedené akty nahrádzajú, Spojené kráľovstvo, pokiaľ ide o Severné Írsko, musí uplatňovať toto nariadenie, ako keby Severné Írsko bolo členským štátom Únie. Severné Írsko by preto nemalo byť zahrnuté do prílohy I k tomuto nariadeniu, zatiaľ čo zvyšok Spojeného kráľovstva by sa mal zahrnúť do uvedenej prílohy. Keďže toto nariadenie sa uplatňuje len na tretie krajiny, pridanie Spojeného kráľovstva do prílohy sa uplatňuje až odo dňa, ktorým sa právo Únie prestane uplatňovať na Spojené kráľovstvo a v Spojenom kráľovstve
(6)

V článku 8 nariadenia (EÚ) 2019/124 sa stanovuje mechanizmus výmeny kvót pre členské štáty bez kvót pre určité vedľajšie úlovky. Podľa článku 8 ods. 3 uvedeného nariadenia nemožno presunúť množstvá vyčerpané z rezervy do budúceho roku. V roku 2019 Holandsko využilo tento mechanizmus, pokiaľ ide o tresku škvrnitú v oblastiach 7b, 7c, 7e-k, 8, 9 a 10; vo vodách Únie oblasti CECAF 34.1.1 (COD/7XAD34), z ktorých nemožno previesť nevyužité množstvá do roku 2020. Holandsko však takisto zvýšilo svoju kvótu pre túto populáciu vďaka presunu 0,102 tony, ktorá bola pridelená v súlade s vykonávacím nariadením Komisie (EÚ) 2019/1704 (9). Preto možno previesť do nasledujúceho roka maximálne 10 % tohto množstva.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Miód spadziowy z Beskidu Wyspowego“ by sa mal zapísať do registra,
Článok 1

1. Konečné antidumpingové clo uložené vykonávacím nariadením (EÚ) 2018/186 na dovoz plochých valcovaných výrobkov zo železa alebo z legovanej ocele alebo nelegovanej ocele; upokojených hliníkom; pokovovaných zinkom a/alebo hliníkom alebo s povlakom zinku a/alebo hliníka žiarovým pozinkovaním, a to bez použitia iného kovu; chemicky pasivovaných; obsahujúcich: 0,015 hmotnostného % alebo viac, ale nie viac než 0,170 hmotnostného % uhlíka, 0,015 hmotnostného % alebo viac, ale nie viac než 0,100 hmotnostného % hliníka, nie viac než 0,045 hmotnostného % nióbu, nie viac než 0,010 hmotnostného % titánu a nie viac než 0,010 hmotnostného % vanádu; predkladaných vo zvitkoch, v plechoch rezaných na dĺžku a úzkych pásoch s pôvodom v Čínskej ľudovej republike,

pričom tieto výrobky sú vylúčené:

— výrobky z nehrdzavejúcej ocele, z kremíkovej elektrotechnickej ocele a rýchloreznej ocele,

— výrobky ďalej neupravené inak než valcovaním za tepla alebo valcovaním za studena (úberom za studena),

dotknutý výrobok v súčasnosti patrí pod číselné znaky KN ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 a ex 7226 99 70 (kódy TARIC: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990092, 7226993010, 7226997094) a má pôvod v Čínskej ľudovej republike; na tento výrobok sa vzťahujú pôvodné opatrenia,

sa týmto rozširuje na dovoz

plochých valcovaných výrobkov zo železa alebo z legovanej ocele alebo nelegovanej ocele; pokovovaných zinkom a/alebo hliníkom a/alebo horčíkom alebo s povlakom zinku a/alebo hliníka a/alebo horčíka žiarovým pozinkovaním, tiež legovaných kremíkom; chemicky pasivovaných; tiež s dodatočnou úpravou povrchu, napríklad naolejovaním alebo zatavením; obsahujúcich: nie viac ako 0,5 hmotnostného % uhlíka, nie viac ako 1,1 hmotnostného % hliníka, nie viac ako 0,12 hmotnostného % nióbu, nie viac ako 0,17 hmotnostného % titánu a nie viac ako 0,15 hmotnostného % vanádu; predkladaných vo zvitkoch, v plechoch rezaných na dĺžku a úzkych pásoch.

Tieto výrobky sú vylúčené:

— výrobky z nehrdzavejúcej ocele, z kremíkovej elektrotechnickej ocele a rýchloreznej ocele,

— výrobky ďalej neupravené inak než valcovaním za tepla alebo valcovaním za studena (úberom za studena),

— dotknutý výrobok podľa vymedzenia na začiatku tohto článku,

v súčasnosti patriace pod číselné znaky KN ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (kódy TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), s pôvodom v Čínskej ľudovej republike.
2.

„váha podindexu“ je váha každej kategórie európskej klasifikácie individuálnej spotreby podľa účelu (European classification of individual consumption according to purpose – ECOICOP) uvedenej v prílohe I k nariadeniu (EÚ) 2016/792, zahrnutej v HICP;
(7)

Dňa 19. septembra 2019, v kontexte návrhu na začatie prejudiciálneho konania podaného súdom Rechtbank Noord-Holland, Súdny dvor vo veci C-251/18 Trace Sport SAS vyhlásil napadnuté nariadenie (7) za neplatné v rozsahu, v akom sa týka dovozu bicyklov odosielaných zo Srí Lanky bez ohľadu na to, či mali, alebo nemali deklarovaný pôvod na Srí Lanke. Súdny dvor dospel k záveru, že napadnuté nariadenie neobsahuje žiadnu individuálnu analýzu praktík obchádzania, do ktorých mohli byť zapojené spoločnosti Kelani Cycles a Creative Cycles. Súdny dvor konštatoval, že záver týkajúci sa existencie prekládkových operácií na Srí Lanke nemôže byť právne založený len na dvoch zisteniach, ktoré výslovne uviedla Rada, a to po prvé, že došlo k zmene v štruktúre obchodu medzi Úniou a Srí Lankou, a po druhé, že niektorí vyvážajúci výrobcovia nespolupracovali. Na základe toho Súdny dvor vyhlásil napadnuté nariadenie za neplatné v rozsahu, v akom sa týka dovozu bicyklov odosielaných zo Srí Lanky bez ohľadu na to, či mali alebo nemali deklarovaný pôvod v tejto krajine.
(4)

Aby sa mohli zhromažďovať štatistické údaje o používateľoch a spätná väzba od používateľov, ktoré sú porovnateľné a použiteľné na účely stanovené v nariadení (EÚ) 2018/1724, a aby sa uľahčilo priradenie údajov k súvisiacej službe, je potrebné špecifikovať kontextové údaje, ktoré sa musia sprístupniť spolu so štatistickými údajmi o používateľoch a spätnou väzbou od používateľov. Tieto kontextové údaje by mali zahŕňať URL a informácie o obsahu príslušnej webovej stránky. Poskytovatelia služieb by mali tieto informácie uvádzať ako tagy v metaúdajoch webových stránok alebo ich priamo vkladať do úložiska odkazov. Komisia by mala používať nástroj na automatické vyhľadávanie informácií o tagoch z webových stránok. Na tento účel by informácie o tagoch mali byť štruktúrované a usporiadané tak, aby ich nástroj rozoznával.
(4)

Európsky úrad pre bezpečnosť potravín (ďalej len „úrad“) vo svojich stanoviskách z 2. júla 2019 (2) , (3) , (4) skonštatoval, že monohydrát monohydrochloridu L-histidínu produkovaný baktériou Escherichia coli NITE BP-02526, Corynebacterium glutamicum KCCM 80172 alebo Corynebacterium glutamicum KCCM 80179 nemá v prípade pridávania na úrovniach zodpovedajúcich požiadavkám cieľového druhu negatívny účinok na zdravie zvierat, bezpečnosť spotrebiteľov ani životné prostredie. Tento záver sa vzťahuje aj na používanie monohydrátu monochloridu L-histidínu produkovaného baktériou Escherichia coli NITE BP-02526 alebo Corynebacterium glutamicum KCCM 80179 ako senzorickej prídavnej látky na úrovni zamýšľaného použitia. Pokiaľ ide o bezpečnosť používateľa doplnkovej látky, úrad uviedol len riziko mierneho podráždenia očí v prípade monohydrátu monochloridu L-histidínu produkovaného baktériou Corynebacterium glutamicum KCCM 80172 alebo Corynebacterium glutamicum KCCM 80179. V prípade monohydrátu monohydrochloridu L-histidínu produkovaného fermentáciou s Escherichia coli NITE BP-02526 uviedol úrad inhalačné riziko. Preto by sa v súvislosti s touto doplnkovou látkou mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad ďalej dospel k záveru, že monohydrát monohydrochloridu L-histidínu produkovaný baktériou Escherichia coli NITE BP-02526, Corynebacterium glutamicum KCCM 80172 alebo Corynebacterium glutamicum KCCM 80179 je účinným zdrojom esenciálnej aminokyseliny L-histidín pri výžive zvierat a že na to, aby bola účinná pri prežúvavcoch, by doplnková látka mala byť chránená pred degradáciou v bachore. Okrem toho úrad dospel k záveru, že monohydrát monohydrochloridu L-histidínu produkovaný baktériou Escherichia coli NITE BP-02526 alebo Corynebacterium glutamicum KCCM 80179 je účinný ako kŕmna aromatická zložka.
(2)

Extrakty z Tagetes erecta bohaté na luteín a obsahujúce luteín/zeaxantín boli v súlade so smernicou 70/524/EHS povolené bez časového obmedzenia ako kŕmne doplnkové látky pre hydinu patriace do skupiny „farbivá vrátane pigmentov“ pod položku „karotenoidy a xantofyly“. Tieto dva extrakty boli povolené pod bežnými názvami „luteín“ a „zeaxantín“ bez ďalšej špecifikácie, takže žiadosť týkajúca sa spomínaných dvoch foriem, teda extraktov bohatých na luteín a obsahujúcich luteín/zeaxantín, sa riešila v rámci všeobecných položiek „luteín“ a „zeaxantín“. Tieto doplnkové látky boli následne zapísané do registra kŕmnych doplnkových látok ako existujúce výroky v súlade s článkom 10 ods. 1 písm. b) nariadenia (ES) č. 1831/2003.
(4)

Európsky úrad pre bezpečnosť potravín (ďalej len „úrad“) dospel v stanovisku z 5. júla 2017 (2) v kombinácii so stanoviskom zo 4. októbra 2019 (3) k záveru, že L-treonín produkovaný baktériou Escherichia coli CGMCC 11473 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Okrem toho nemohol dospieť k záveru o potenciáli L-treonínu produkovaného baktériou Escherichia coli CGMCC 11473 byť kožným senzibilizátorom a dráždiť kožu a oči a skonštatoval, že používateľom doplnkovej látky hrozí inhalačné riziko. Preto by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad takisto dospel k záveru, že doplnková látka je účinným zdrojom aminokyseliny L-treonín pre všetky druhy zvierat, a ak má byť doplnková látka rovnako účinná v prípade prežúvavcov, ako aj neprežúvavcov, mala by byť chránená pred rozkladom v bachore. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
(6)

S cieľom umožniť lepšiu kontrolu tejto látky by sa mali stanoviť obmedzenia a podmienky. V prípade príslušnej kŕmnej doplnkovej látky by sa na etikete mal uvádzať odporúčaný obsah. Ak sa tento obsah prekročí, na označení premixov s obsahom kŕmnej doplnkovej látky by sa mali uviesť určité informácie.
(7)

Z článku 90 ods. 2 nariadenia (EÚ) č. 528/2012 vyplýva, že látky, pri ktorých sa hodnotenie vykonané členskými štátmi ukončilo do 1. septembra 2013, by sa mali schváliť za podmienok stanovených v smernici 98/8/ES, pričom obdobie schválenia by malo byť 10 rokov v súlade s praxou zavedenou podľa uvedenej smernice.
(3)

Výnimka z článku 13 ods. 1 prvého pododseku týkajúca sa lovu afie priesvitnej (Aphia minuta), afie Ferrerovej (Pseudaphia ferreri) a spikáry štíhlej (Spicara smaris) záťahovými sieťami ovládanými z lode v španielskych pobrežných vodách Baleárskych ostrovov sa po prvýkrát udelila na obdobie do 31. decembra 2016 vo vykonávacom nariadení Komisie (EÚ) č. 1233/2013 (2). Táto výnimka bola založená na dodatočnej výnimke od minimálnej veľkosti ôk siete, ktorú prijalo Španielsko podľa článku 9 ods. 7 nariadenia (ES) č. 1967/2006, pretože bez nej by sa príslušný rybolov nemohol vykonávať a musel by sa jednoducho ukončiť.
(3)

Výnimka z článku 13 ods. 1 prvého pododseku na používanie záťahových sietí ovládaných z lode na lov afie priesvitnej (Aphia minuta) v španielskych pobrežných vodách autonómnej oblasti Murcia bola prvýkrát udelená do 31. decembra 2016 vykonávacím nariadením Komisie (EÚ) č. 773/2013 (2). Táto výnimka bola založená na dodatočnej výnimke od minimálnej veľkosti ôk siete, ktorú prijalo Španielsko podľa článku 9 ods. 7 nariadenia (ES) č. 1967/2006, pretože bez nej by sa príslušný rybolov nemohol vykonávať a musel by sa jednoducho ukončiť.
(4)

V záujme zabezpečenia jednotnej prezentácie výsledkov prieskumov vykonaných členskými štátmi by sa mal v prípade všetkých relevantných škodcov prijať štandardný formát výročnej správy vrátane pokynov, ako ju vypĺňať. Uvedený formát by sa mal zakladať na prvkoch uvedených v článku 22 ods. 2 nariadenia (EÚ) 2016/2031 a na príslušných požiadavkách na prieskum stanovených vo vykonávacích aktoch prijatých v súvislosti so špecifickými škodcami podľa nariadenia (EÚ) 2016/2031, ako aj na príslušných kartách na prieskum škodcov a prípadne na osobitných usmerneniach vypracovaných úradom na tento účel. S cieľom zabezpečiť komplexný prístup by mal formát zahŕňať prieskumy výskytu karanténnych škodcov Únie a škodcov, na ktorých sa vzťahujú opatrenia uvedené v článkoch 29 a 30 nariadenia (EÚ) 2016/2031, v tých oblastiach, o ktorých nie je známe, že sa v nich daní škodcovia v Únii vyskytujú.